Pilorospazmas
Pilorospazmas (gr. pylōros – (skrandžio) prievartis) – funkcinio pobūdžio skrandžio prievarčio spazmas. Pasitaiko kūdikiams, dažniau berniukams, iki 3 mėnesių amžiaus dėl įgimto skrandžio prievarčio nervinės reguliacijos sutrikimo. Pavalgęs kūdikis atpila, kartais vemia, būna neramus, per lėtai auga jo kūno masė. Pilorospazmas gydomas spazmolitinias vaistais. Kūdikis matinamas pusiau vertikalioje padėtyje nedidelėmis porcijomis, darant trumpas pertraukas. Po maitinimo palaikomas stačias, vėliau guldomas ant kairiojo šono. Kūdikiui augant, jo skrandžio prievarčio raumenų nervinė reguliacija normalėja, pilorospazmas išnyksta.